Diari Oficial de la Generalitat Valenciana


Sumari del DOGV 8024, del 21-04-2017 (2017/3372)

Convocatòria a empreses pimes de la Comunitat Valenciana per a promoure la participació en el Programa pla internacional de promoció, per a la participació agrupada espanyola en la fira Savbor.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8024

Data del DOGV
:   21-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3372


Data del document
:   03-04-2017

Organisme emissor
:   Cambra Oficial de Comerç, Indústria, Serveis i Navegació de Castelló

Tipus de document
:   Anunci

Descriptors 

:   * ajuda pública

Convocatòria a empreses pimes de la Comunitat Valenciana per a promoure la participació en el Programa pla internacional de promoció, per a la participació agrupada espanyola en la fira Savbor. [2017/3372]  
La Cambra Oficial de Comerç, Indústria, Navegació i Serveis de Castelló anuncia l'obertura d'una convocatòria, que té per objecte promoure la participació en el Programa pla d'internacional de promoció, cofinançat pel Fons Europeu de Desenvolupament Regional (FEDER) de la Unió Europea, per a la participació agrupada espanyola en la fira Savbor, que tindrà lloc el 29 i 30 de juny de 2017 a Miami (els Estats Units).  
  
Primer. Beneficiaris  
Pimes de la comunitat autònoma valenciana. Acció dirigida a empreses amb productes d'alimentació i begudes de qualitat d'origen espanyol: productes lactis i derivats, productes carnis, cereals, fruita seca i llegums, olis i olives, conserves i confitats, productes de forn i brioixeria, dolços, begudes, begudes amb contingut alcohòlic, mels, melmelades i derivats, productes sense gluten, productes sense lactosa.  
  
  
Segon. Objecte  
L'objecte de la convocatòria és la selecció d'operacions realitzades per les pimes que contribuïsquen a promoure la seua internacionalització i millorar la seua competitivitat, amb l'objectiu de millorar la propensió a exportar i la base exportadora de l'economia espanyola, diversificar els mercats de destinació de l'exportació espanyola i incrementar la competitivitat de l'economia espanyola per a impulsar Espanya com a destinació d'inversió.  
  
Tercer. Convocatòria i termini d'inscripció  
El text complet d'aquesta convocatòria està a disposició de les empreses a la seu de la Cambra Oficial de Comerç, Indústria, Serveis i Navegació de Castelló (av. Germans Bou, 79, 12106 Castelló de la Plana). A més pot consultar-se en el web www.camaracastellon.com.  
  
  
Quart. Quantia  
La quantia màxima de les ajudes que s'atorgaran amb càrrec a aquesta convocatòria per al període 2017 és de 15.000 euros en concepte de subvencions. Les ajudes seran cofinançades en un percentatge de 50 % amb càrrec als fons FEDER, a través del Programa operatiu de creixement intel·ligent 2014-2020, i la resta es finançarà amb càrrec a fons privats de les empreses.  
  
Cinqué. Termini de presentació de sol·licituds  
El termini per a la presentació de sol·licituds s'obri l'endemà de la publicació d'aquest anunci i finalitza el dia 9 de maig de 2017 a les 24.00 h. El model de sol·licitud de participació podrà descarregar-se en el web www.camaracastellon.com.  
  
Castelló de la Plana, 3 d'abril de 2017.- La presidenta: M.ª Dolores Guillamón Fajardo.